Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: Az Alkotmány 2. § (1) bekezdésében deklarált jogállamiság elvével és az abból fakadó tisztességes eljáráshoz való joggal összefüggésben visszásságot okoz, ha az adóhatóság az adózás rendjéről szóló 1990. évi XCI. törvény 1. § (5) bekezdésésben előírt
Paragraph Index: 326

1996. évben nem teljesítette bevallás benyújtási kötelezettségét, az adóhatóság két ízben mulasztási bírságot szabott ki. A panaszos a határozatokkal szemben fellebbezést nem terjesztett elő, hanem 1997. március 19-én méltányossági kérelmet nyújtott be a kiszabott mulasztási bírságok 50%-ának elengedésére vonatkozóan, s ezen beadványában egyidejűleg kérte az általános forgalmi adó alóli mentesítését 1997. január 1-jei hatállyal. Adóhatóság a kérelmet elutasította, ugyanakkor az áfa alóli mentesítés tárgyában fennálló tájékoztatási kötelezettségének nem tett eleget. A méltányossági kérelemben írt mentesítési kérelmére az adóhatóságnak ugyanis tájékoztatni kellett volna az adózót, hogy az adózás rendjéről szóló 1990. évi XCI. tv. értelmében az áfa-nyilatkozatot év közben megváltoztatni nem lehet, azt csak a következő évre vonatkozóan, előző év december 31-ig lehet megtenni. Az adóhatóság — miután észlelte, hogy panaszos az 1997. évi április 21. esedékességű bevallását sem teljesítette — 1997. július 3-án kelt határozatával 18 000 Ft mulasztási bírsággal sújtotta. A panaszos jogorvoslati kérelmében előadta, hogy miután az áfa-mentesség engedélyezésére vonatkozóan tájékoztatást nem kapott, azt elfogadottnak vélte, és ezért nem nyújtotta be az esedékes bevallását. Az adóhatóság az iratok ismételt felülvizsgálata után megállapította, hogy az adózó a tájékoztatási kötelezettségük elmulasztása miatt jóhiszeműen bízott abban, hogy mentességet élvez, így a mulasztási bírság összegét nulla forintra mérsékelte, és határozatban tájékoztatta a panaszost a nyilatkozattételre vonatkozó jogszabályokról. A panaszos a tájékoztatásban foglaltak ellenére 1997. december 31-ig, az előírt határidőig sem az előírt nyomtatványon, sem más módon változásbejelentést nem tett, hanem a 9707. számú, 1998. február 16-án beadott éves bevallás „Nyilatkozat az

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes